

**ADATKEZELÉSI TÁJÉKOZTATÓ**

a közmeghallgatáshoz kapcsolódó adatkezelésről

1. **Az adatkezelő és elérhetősége**

Budapest Főváros XV. kerület Polgármesteri Hivatal (a továbbiakban: Hivatal)

E-mail címe: jegyzo@bpxv.hu

Címe:1153 Budapest, Bocskai utca 1-3.

Telefoni elérhetőség: 305-3208

Honlap: [www.bpxv.hu](http://www.bpxv.hu)

**Adatvédelmi tisztviselő elérhetőségei**

E-mail cím: adatvedelmi.tisztviselo@bpxv.hu

1. **Az adatkezeléssel érintettek köre**

A Budapest Főváros XV. Kerületi Önkormányzat által megtartott közmeghallgatáson részt vevő kerületi lakosok, illetve az előzetes írásos véleményt, javaslatot, kérdést beküldő személyek.

1. **Az adatkezelés jogalapja**

A közmeghallgatásra a Magyarország helyi önkormányzatairól szóló 2011. évi CLXXXIX. törvény 54. §, valamint a Budapest Főváros XV. Kerület Rákospalota, Pestújhely, Újpalota Önkormányzat Képviselő-testületének 19/2020. (X. 9.) önkormányzati rendelete 48. § e) pontja és 54. § - a alapján kerül sor. Az adatkezelés jogalapja az Európai Parlament és a Tanács (EU) természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló 2016/679 rendeletének (a továbbiakban: GPDR) 6. cikk e) pontja alapján az adatkezelőre ruházott közhatalmi jogosítvány keretében végzett feladat, illetve közérdekű feladat végrehajtása. A közmeghallgatáson felszólaló személyek személyes adatainak nyilvánosságra hozatala és jegyzőkönyvben történő rögzítése, valamint az írásban küldött kérdések megválaszolása a GDPR 6. cikk. a) pontja alapján történik. A közérdekű bejelentésekhez kapcsolódó személyes adatok kezelésére egyebekben a panaszokról, a közérdekű bejelentésekről, valamint a visszaélések bejelentésével összefüggő szabályokról szóló 2023. évi XXV. törvény (Panasztv.) 1. § - 3. § rendelkezései az irányadóak.

1. **Az adatkezelés leírása**

A közmeghallgatásra a Képviselő-testület nyilvános ülése formájában kerül sor. Az ülésről kép- és hangfelvétel készül és élő közvetítés történik a helyi televízió útján és interneten keresztül, amelyre tekintettel a közmeghallgatáson részt vevők a kép- és hangfelvételen, továbbá a közvetítésben szerepelhetnek. A felszólalók által elmondottak nyilvános jegyzőkönyvben rögzítésre kerülnek. **Felhívjuk ezért a figyelmet arra, hogy a közmeghallgatáson felszólaló személyek nem kötelesek sem nevüket, sem személyes adataikat a nyilvánosság előtt megadni, illetve személyes adataik nyilvános jegyzőkönyvben történő rögzítésére csak erre irányuló kérelmük** **esetén kerül sor.** A közmeghallgatásra a helyi közügyet érintő kérdést vagy javaslatot a közmeghallgatást megelőző, előzetesen meghatározott időpontig lehet írásban benyújtani a polgármesterhez. Ha a kérdező, a javaslattevő személy a benyújtott, illetve a közmeghallgatáson felmerülő kérdések, javaslatok tekintetében a a helyszínen nem kap választ, válaszadásra 15 napon belül írásban kerül sor. Ehhez szükséges, hogy az érintett elérhetőségi adatait az ülést követően megadja. Az érintett személyes adatai kezelésére a közmeghallgatás keretében elhangzott panasz, vagy közérdekű bejelentés megválaszolása Panasztv. 1. § - 3. § rendelkezései alapján történik. A kapcsolódó adatkezelési tájékoztató megtalálható honlapunkon.

1. **A kezelt adatok köre és adatkezelés célja, címzettek**

|  |  |  |
| --- | --- | --- |
| Kezelt adatok | Cél | Címzettek |
| Fénykép, esetleges kép- és hangfelvétel, élőkép; | A közmeghallgatás nyilvánosságának biztosítása | Nyilvánosságra kerülő, bárki által megismerhető adatok |
| Felszólalás tartalma;Az érintett mindazon személyes adatai, amelyek jegyzőkönyvi rögzítését kéri. | A közmeghallgatás nyilvánosságának biztosítása | Nyilvánosságra kerülő, bárki által megismerhető adatok |
| Az érintett által megadott kapcsolattartási adatok. név, postacím, e-mail cím, egyéb elérhetőség | Írásos válasz megküldése az érintett kérdésére, javaslatára vonatkozóan | A Hivatal köztisztviselői a válasz előkészítése keretében ismerhetik meg, harmadik fél részére csak az érintett hozzájárulása esetén kerülnek megküldésre.  |

1. **A kezelt adatok forrása, az adatszolgáltatás elmaradásának a következményei**

A Hivatal közvetlenül az érintettől gyűjtött személyes adatokat kezeli. Amennyiben a válaszadáshoz szükséges elérhetőségi adatokat az érintett nem bocsátja az adatkezelő rendelkezésére, úgy a válaszadásra nem kerül sor.

1. **Az adatkezelés időtartama**

A közmeghallgatás iratai a vonatkozó 78/2012. (XII. 28.) BM rendelet szerint nem selejtezhetőek, azokat a Hivatal 15 évig őrzi, majd átadja a Levéltár részére.

A panaszokról és közérdekű bejelentésekről szóló 2013. évi CLXV. törvény 1. § - 3. § rendelkezései alapján kezelt adatok megőrzési ideje az önkormányzati hivatalok egységes irattári tervének kiadásáról 78/2012. (XII. 28.) BM rendelet szerint 2 év.

1. **Adatfeldolgozás**

A Hivatal adatfeldolgozót nem vesz igénybe.

1. **Adatbiztonság**

A Hivatal az adatbiztonsági követelményeket a hozzáférési jogosultságok szabályozása, a megfelelő fizikai védelem (iratok kezelése, tárolása; zárható iroda, zárható szekrény) biztosítása, a vonatkozó belső utasítások szabályainak betartása útján valósítja meg.

Az adatbiztonságra az állami és önkormányzati szervek elektronikus információbiztonságáról szóló 2013. évi I. törvényben meghatározott technológia biztonsági, valamint a biztonságos információs eszközökre, termékekre, továbbá a biztonsági osztályba és biztonsági szintbe sorolásra vonatkozó követelményekről szóló 41/2015. (VII.15.) BM rendelet előírásai az irányadóak.

1. **Automatizált döntéshozatal**

Az adatkezelései tevékenységek során automatizált döntéshozatal nem történik.

1. **Az adatkezeléssel érintettek jogai**

Az érintettek az alábbi jogérvényesítési lehetőségekkel élhetnek:

* *kérhetik tájékoztatásukat személyes adataik kezeléséről (hozzáféréshez való jog);* tájékoztatást kérhetnek arra vonatkozóan, hogy személyes adataik kezelése folyamatban van-e, megismerhetik azt, hogy
* a Hivatal milyen személyes adataikat,
* milyen jogalapon,
* milyen adatkezelési cél miatt,
* mennyi ideig kezel; továbbá, hogy
* a Hivatal kinek, mikor, milyen jogszabály alapján, mely személyes adataikhoz biztosított hozzáférést vagy kinek továbbította a személyes adataikat;
* milyen forrásból származnak a személyes adataik;
* történik-e automatikus döntéshozatal, illetve annak mi a logikája, ideértve a profilalkotást is

Az adatbiztonság követelményének teljesülése és az érintett jogainak védelme érdekében a Hivatal köteles meggyőződni az érintett és a hozzáférési jogával élni kívánó személy személyazonosságának az egyezőségéről, ennek érdekében a tájékoztatás, az adatokba történő betekintés, illetve azokról másolat kiadása is az érintett személyének azonosításához kötött.

A Hivatal az adatkezelés tárgyát képező személyes adatok másolatát első alkalommal díjmentesen bocsátja az érintett rendelkezésére, ezt követően adminisztratív költségeken alapuló ésszerű díjat számolhat fel.

* *kérhetik személyes adataiknak helyesbítését vagy kiegészítését;*

az érintettek kérhetik, hogy a Hivatal módosítsa vagy egészítse ki a pontatlan vagy hiányos személyes adatokat, amennyiben hitelt érdemlően igazolni tudják a helyesbített adat pontosságát, vagy kiegészítés szükségességét, amely kérelemnek a Hivatal indokolatlan késedelem nélkül eleget tesz és erről az érintetteteket az általuk megadott elérhetőségen értesítési;

* *kérhetik személyes adataik törlését;*

az érintettek élhetnek a törléshez való jogukkal, ha további közhatalmi jogosítvány gyakorlása keretében végzett, vagy a közérdekű feladat végrehajtásához, illetve az Hivatal jogi kötelezettségének a teljesítéséhez az adat nem szükséges. A levéltárba adandó iratok vonatkozásában az adatok törlése az iratok integritásának a sérelme nélkül nem lehetséges, ezért a törlési kérelem e vonatkozásban nem teljesíthető.

* *kérhetik személyes adataik kezelésének korlátozását* (zároláshoz való jog);

az érintettek kérhetik személyes adataik kezelésének korlátozását (az adatkezelés korlátozott jellegének egyértelmű jelölésével és egyéb adatoktól elkülönített kezelés biztosításával) amennyiben:

* vitatják a személyes adataik pontosságát, annak ellenőrzése időtartamára
* az adatkezelés jogellenessége esetén, ha az érintettek ellenzik az adatok törlését,
* a Hivatalnak már nincs szüksége a személyes adatokra adatkezelés céljából, de az érintettek igénylik azokat jogi igények előterjesztéséhez, érvényesítéséhez vagy védelméhez,
* az érintett tiltakozott az adatkezelés ellen (ez esetben a korlátozás arra az időtartamra vonatkozik, amíg megállapításra kerül, hogy a Hivatal jogos indokai elsőbbséget élveznek-e az érintett jogos indokaival szemben);
* *tiltakozhatnak személyes adataik kezelése ellen:* a Hivatal fent megadott elérhetőségein keresztül saját helyzetével kapcsolatos okokból bármikor tiltakozhat az érintett az adatkezelés ellen, ha álláspontja szerint a Hivatal a személyes adatát a jelen adatkezelési tájékoztatóban megjelölt céllal összefüggésben nem megfelelően kezelné. Ebben az esetben a Hivatal a személyes adatokat nem kezelheti tovább, kivéve, ha az adatkezelés olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak. Ez a jog az érintettet a GDPR 6. cikk a) pont szerinti előzetes hozzájárulással megadott személyes adatai tekintetében nem illeti meg, viszont az érintett bármikor jogosult visszavonni korábbi hozzájárulását. A hozzájárulás visszavonása nem érinti az addigi adatkezelés jogszerűségét.

Az érintettek fenti jogaik gyakorlása iránt benyújtott kérelmét a Hivatal a kérelem benyújtásától számított legkésőbb egy hónapon belül teljesíti. Ez a határidő további két hónappal meghosszabbításra kerülhet, ha az érintett kérelme összetett, vagy egyidejűleg több kérelem kerül benyújtásra. A Hivatal az érintettet a kérelem benyújtásától számított egy hónapon belül tájékoztatja a határidő meghosszabbításáról és annak indokáról.

1. **Jogorvoslati lehetőségek**

Amennyiben az érintettek panaszait az adatkezelő nem kezeli megfelelően, az érintetteknek joguk van a felügyeleti hatósághoz címzett panasz benyújtásához.

A felügyeleti hatóság neve és elérhetősége:

Név: Nemzeti Adatvédelmi és Információszabadság Hatóság

Székhely: 1055 Budapest, Falk Miksa u. 9-11.

Levelezési cím: 1363 Budapest, Pf.: 9.

E-mail: ugyfelszolgalat@naih.hu

Honlap: <http://www.naih.hu>

*Bírósági jogérvényesítés*

Az érintettek a jogaik megsértése esetén bírósághoz fordulhatnak. A bíróság az ügyben soron kívül jár el. A pert az érintettek – választásuknak megfelelően - a Fővárosi Törvényszék vagy lakóhelyük vagy tartózkodási helyük szerint illetékes törvényszék előtt is megindíthatják. Az illetékes törvényszék megkereshető a <https://birosag.hu/birosag-kereso> -kereső oldalon.